Superman

Superman komikietako superheroi bat da, Justiziaren Liga taldeko kidea. 1938. urtean Joe Shuster eta Jerry Siegel komikigileek asmatu zuten.

 Supermanen oinarrizko historia 
Superman, Krypton planetan jaio zen, Kal-El izenarekin. Bere benetako gurasoak Jor-El eta Lara Lor-Van ziren. Kal-El ia jaioberria zela, bere gurasoek, espaziuntzi batean sartu zuten. Izan ere, Krypton planeta, eztanda egitear zegoen, Kal-Elen gurasoek, euren semea espazio-ontzian sartu zutenean. Zorionez, planetak eztanda egin aurretik ihes egin ahal izan zuen Kal-Elek. Eztandaren ondorioz, planeta txiki-txiki egina geratu zen. Planetaren zati horiek, kryptonita mineral erradiaktiboa eratu zuten. Halako batean, bidaia luze baten ondoren, Kal-El Lur planetara iritsi zen, bere untziak, landetxe batetik gertu lur hartuz, meteorito jasa egon zen egun batean. Meteorito jasa amaitu zenean, landetxe hartan bizi zirenak, Jonathan Kent eta Martha Kent espaziuntzia lurreratu zen tokira heldu ziren. Eta barruan, ume txiki bat aurkitzen zela ikusi zuten. Kent bikoteak, ezin zuen haur propiorik izan. Horregatik, Kal-El hartu zuten semetzat. Bikote honek, Clark izena jarri zion. Denborarekin, heltzen ari zihoan heinean, bere botere bereziak zeintzuk ziren nabaritzen hasi zen. Gaztaroan Superboy izena hartu zuen. Helduaroan, Clark Kent, Daily Planet egunkarian lanean hasi zen. Bertan, denborarekin Lois Lane kazetariaz maitemindu zen. Garairako, bere botereak kontrolatzen bazekien. Eta mundu guztiaren aurrean, bere benetako izaera gorde behar izaten zuen. Helduaroan, jada Superman gisa, bere areriorik ohikoena, Lex Luthor izan zen. Kryptonita, batez ere berde kolorekoa, oso kaltegarria zen Supermanentzat, bere botereak ahultzen baitzituen, hiltzeko punturaino. Lex Luthorrek berak erabiliko zuen, hainbat alditan, Supermanen aurka, atzamar batean zuen eraztunaren bidez. Helduaroan, Metropolisen bizi da.

 Supermanen Lurreko izenaren jatorria 
Clark Kent izena, Siegel eta Schusterrek asmatu zuten, Superman pertsonaia asmatu zen garaian, oso ezagun ziren bi pertsonen izenak loturik: Clark Gable eta Kent Taylor aktoreak.

 Supermanen jantzia 
Supermanek eramaten zuen jantzia oso ezaguna da: Kapa gorri bat, erdialdean, pentagono bat, eta, honen barruan S bat dagoelarik. Pentagonoa eta esea guztiz horiak dira. Gainerako jantzia, urdin kolorekoa da, batipat: Papar aldean, kapan bezala, pentagono bat S batekin du. Baina, kasu honetan, bi koloretakoa da. Pentagonoaren zati gehiena, esea barne, gorria da. Gainerantzeko zatitxoak, horiak. Gerri aldean, eta iztarren goialderaino, praka labur batzuk, gerriko hori batekin lotuak ditu. Iztarralde hortatik, hanketaraino, pieza bakarreko zati urdinaren bigarren zatia dago, hankei dagokiena. Eta, hankak estaltzen, bota gorri batzuk ditu.

 Justiziaren Liga 
Justiziaren ligaren sortzaileetako bat da Superman. DC Comics komiki argitaletxeak asmatu zuen komiki hau, eta bertan, Superman, Batman, Emakume Miragarria eta beste hainbat superheroi daude.

 Superman zinean eta telebistan 
Superman:marrazki bizidunen telesaila Telesail hontako protagonistak, Tim Daly,Clark Kent-en eta Superman-en paperean, Dana Delaney, Lois Laneen paperean, David Kauffaman Jimmy Olsen-en paperean eta Clancy Brown,Lex Luthor-en paperean.

 Smallville Telesail hontako protagonistak, Tom Welling Clark Kenten paperean, Kristin Kreuk, Lana Langen paperean eta Michael Rosenbaum Lex Luthorren paperean dira. Gainera, Lex eta Clark, telesail hontan, lagunak dira.
 Superman pelikulak 1978. urtean hasita, Christopher Reeve aktoreak egin zuen Supermanen papera, lau pelikulatan. Lois Lanen papera, berriz, Margot Kidderrek egin zuen.
 Lois eta Clark: Supermanen abentura berriak. Telesail hontan, Dean Cainek egiten du Superman-Clark Kenten papera eta Teri Hatcherrek Lois Lanen papera.
 Superman Returns Supermani buruzko bosgarren pelikula da hau. Protagonistak Brandon Routh Supermanen paperean, Kate Bosworth Lois Lanen paperean, eta Kevin Spacey Lex Luthorren paperean dira.

Etorkizuneko Batman (bi atalean, pertsonaia gonbidatu gisa). Tim Daly-ekin  Etorkizuneko Superman-en ahotsean berriro.

 Beste pertsonaia batzuk 
 Jimmy Olsen
 Perry White
 Pete Ross Smallvillen
 Chloe Sullivan Smallvillen

 Arerioak 
 Zod
 Tolos
 Superman Prime
 Silver Banshee
 Saviou
 Satanus
 Odoltzalea I
 Odoltzalea II
 Riot
 Prankster
 Bizkarroi I
 Z jauna
 Mxyzptlk jauna
 Morgan Edge
 Mongul
 Metallo
 Maxima
 Masakre
 Lord Satanus
 Lex Luthor
 Jostailugile
 Hiru Dominatzaileen Taldea
 Ezabatzailea
 Draaga
 Doomsday
 Dominus
 Darkseid
 Superman Ziborga (Hank Henshaw)
 Kondukto
 Cerberus
 Brainiac
 Blaze
 Bizarro
 Baud
 Barrage
 Sunday Baroia
 Arclight
 Anomalia

 Bere botereak 
 X izpi bidezko ikusmena
 balek minik ez egitea
 superrentzumena: Kilometrotara entzun dezake elkarrizketa bat
 hegan egitea
 soinua bezain azkar korrika egitea.

 Kanpo estekak 

  dailyplanet.cl
  Artikulu bat Superman-ari buruz


Kategoria:Suarekin edo berotzearekin lotutako gaitasunak dituzten fikziozko pertsonaiak
Kategoria:Fikziozko kristauak